Paterna retira cinc tones d'olives de la via pública
24/10/2018

# Paterna retira cinc tones d'olives de la via pública

[![Paterna retira cinc tones d'olives de la via pública    ](/images/noticias/2018/10/olivos-gr.jpg)](/images/noticias/2018/10/olivos-gr.jpg)

24.10.2018

S'ha dut a terme la neteja de 250 oliveres ornamentals que es troben distribuïts pels diferents barris del municipi

L'Ajuntament de Paterna, a través de l'empresa municipal Gespa, està duent a terme la neteja dels més de 250 exemplars d'oliveres ornamentals del municipi.

Tal com ha assenyalat la regidora d'Infraestructures, Nuria Campos “_en total s'han destinat dues brigades, que durant dues setmanes s'han encarregat de la neteja de fruits en via pública, amb l'objectiu d'evitar que s'embruten les voreres i previndre caigudes_”.

Per a això, dues brigaes de neteja formades per dos operaris cadascuna, s'han dedicat durant els últims 15 dies a batollar les oliveres per a recollir el seu fruit i evitar que caiguen en carrers i zones enjardinades.

La intensificació de la neteja viària ha permés retirar al voltant de cinc tones d'olives, tant d'arbres, com de voreres i jardins.